[pic] | EUROOPA KOMISJON |

Brüssel 28.2.2011

KOM(2011) 101 lõplik

2008/0098 (COD)

KOMISJONI ARVAMUS (esitatud Euroopa Liidu toimimise lepingu artikli 294 lõike 7 punkti c alusel) Euroopa Parlamendi muudatuse kohta nõukogu seisukohas seoses järgmise ettepanekuga: EUROOPA PARLAMENDI JA NÕUKOGU MÄÄRUS,

milles sätestatakse ehitustoodete ühtlustatud turustustingimused

2008/0098 (COD)

KOMISJONI ARVAMUS(esitatud Euroopa Liidu toimimise lepingu artikli 294 lõike 7 punkti c alusel) Euroopa Parlamendi muudatuste kohta nõukogu seisukohas seoses järgmise ettepanekuga:

EUROOPA PARLAMENDI JA NÕUKOGU MÄÄRUS, milles sätestatakse ehitustoodete ühtlustatud turustustingimused

1 . TAUSTTEAVE

Ettepanek edastati parlamendile ja nõukogule 23. mail 2008

Parlamendi arvamus (esimene lugemine): 24. aprill 2009

Majandus- ja Sotsiaalkomitee arvamus: 25. veebruar 2009

Nõukogu seisukoha vastuvõtmise kuupäev: 13. september 2010

COREPERi kokkulepe (teisel lugemisel saavutatud kompromiss): 8. detsember 2010

Euroopa Parlamendi arvamus (teine lugemine): 18. jaanuar 2011

2. ETTEPANEKU EESMÄRK

Komisjoni ettepaneku eesmärk on asendada nõukogu direktiiv 89/106/EMÜ ehk nn ehitustoodete direktiiv määrusega, et paremini määratleda kõnealuste ühenduse õigusaktide eesmärk ning muuta nende rakendamine lihtsamaks ja tõhusamaks. Parema õigusloome algatuse raames püütakse ettepanekuga lihtsustada praeguse ehitustoodete direktiivi põhist süsteemi, hõlbustades menetlust, mis vähendaks ettevõtjate ja ennekõike väikeste ja keskmise suurusega ettevõtete kulusid, täpsustada põhimõisteid ning CE-märgise kasutamist ning suurendada kogu süsteemi usaldusväärsust , kehtestades uued ja rangemad eeskirjad ehitustoodete toimivuse püsivuse hindamise ja kontrollimisega seotud asutuste määramiseks.

3. KOMISJONI ARVAMUS EUROOPA PARLAMENDI MUUDATUSE KOHTA

Euroopa Parlamendi 18. jaanuaril 2011 toimunud teise lugemise seisukoht on vähendanud nõukogu seisukoha ja komisjoni ettepaneku lahknevusi, käsitledes ohtlikke aineid kemikaalimäärusest REACH lähtuvalt, tagades ehitustoodete kontaktpunktide tegevuse sõltumatuse ja suurendades toimivusdeklaratsioonide digitaalse esitamise võimalusi.

Parlamendi seisukoht on 7. detsembril 2010. aastal toimunud kolmepoolsel kohtumisel saavutatud kompromissi tulemus, mida arutati ja mis kiideti nõukogus heaks 8. detsembril 2010.

4. KOKKUVÕTE

Komisjon kiidab eespool kirjeldatud Euroopa Parlamendi ja nõukogu kompromisstekstist lähtuvalt heaks kõik Euroopa Parlamendi teisel lugemisel vastu võetud muudatusettepanekud. Komisjon esitab ühtlasi lisatud avalduse ajavahemiku kohta, mis on Euroopa Parlamendile ja nõukogule ette nähtud vastuväidete esitamiseks .

Lisa: Komisjoni avaldus Euroopa Parlamendi ja nõukogu vastuväidete esitamise tähtaja kohta

Komisjon tuletab meelde, et institutsioonidevahelise ühiskokkuleppega on sätestatud põhimõte, mille kohaselt on vastuväidete esitamiseks aega kaks kuud, mida võib pikendada veel kahe kuu võrra. Komisjoni arvamuse kohaselt praegusel juhul nimetatud põhimõttest loobumist õigustavad asjaolud puuduvad. Komisjon avaldab kahetsust, et institutsioonidevahelise ühiskokkuleppe põhimõttest ei ole kinni peetud ning rõhutab, et käesolev juhtum ei loo pretsedenti.